Center for Industriel Produktion ved AAU vil i samarbejde med Danfoss forsøge at forny virksomheders forretningsprocesser.

Det er den 44-årige Charles Møller, som er udpeget til ny forskningsprofessor. Charles Møller er civilingeniør og lektor ved Handelshøjskolen i Århus. Han holder sin første forelæsning den 16. november. Forskningsprofessoratet skal lære de danske virksomheder at at få mere værdi ud af deres IT investeringer. Virksomhederne skal være nyskabende, når de udvikler deres forretningsprocesser, så de klarer sig bedre i den globale konkurrence.